
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 

ՕՐԵՆՔԸ
<<ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ԵՎ ՓՈՐՁԱՔՆՆՈՒԹՅԱՆ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
Հոդված 1. <<Շրջակա միջավայրի վրա ազդեցության գնահատման և փորձաքննության մասին>> Հայաստանի Հանրապետության 2014 թվականի հունիսի 21-ի ՀՕ-110-Ն օրենքի (այսուհետ՝ օրենք) 1-ին հոդվածում <<անդրսահմանային և շրջակա>> բառերը փոխարինել <<անդրսահմանային, շրջակա>> բառերով:

Հոդված 2. Օրենքի 14-րդ հոդվածը շարադրել հետևյալ խմբագրությամբ.

<<Հոդված 14. Շրջակա միջավայրի վրա ազդեցության գնահատման և փորձաքննության ենթակա հիմնադրութային փաստաթղթերը և նախատեսվող գործունեության տեսակները
1. Ռազմավարական գնահատման և փորձաքննության ենթակա են սոցիալ-տնտեսական, էներգետիկայի, քաղաքաշինության, տրանսպորտի, կապի, գյուղատնտեսության, ընդերքօգտագործման, արդյունաբերական ճյուղերի, առողջապահության, բնապահպանության, ռեկրեացիայի, սպասարկման, անտառտնտեսության, թափոնների օգտագործման, ջրային տնտեսության բնագավառներին վերաբերող հիմնադրութային փաստաթղթերը: 

2. Գնահատման և փորձաքննության ենթակա են սույն հոդվածի 4-րդ մասով սահմանված նախատեսվող գործունեության տեսակների նախագծային փաստաթղթերը:

3. Գնահատման և շրջակա միջավայրի վրա ազդեցության փորձաքննության (այսուհետ` փորձաքննություն) ենթակա նախատեսվող գործունեության տեսակները ըստ բնագավառների դասակարգվում են երեք կատեգորիայի` Ա, Բ, Գ` ըստ շրջակա միջավայրի վրա նվազող ազդեցության աստիճանի: 

4. Ա կատեգորիան ներառում է՝ 

1) էներգետիկայի բնագավառում` 

ա. ատոմակայաններ կամ ատոմային ռեակտորով աշխատող այլ կառույցներ, 

բ. մշակված միջուկային վառելիքի պահեստավորման և հերմետիկացման կայանքներ, 

գ. միջուկային վառելիքի հարստացման արտադրություն, 

դ. ջերմային էլեկտրակայաններ, 

ե. 800 մմ տրամագծով և 40 կմ ու ավելի երկարությամբ նավթի կամ գազի կամ քիմիական նյութերի խողովակաշարեր, 

զ.50 ՄՎտ և ավելի ջերմային հզորությամբ տաք ջրի կամ գոլորշու արտադրության կայանքներ, 

է. 30 ՄՎտ և ավելի հզորությամբ հիդրոէլեկտրակայաններ. 

2) ընդերքօգտագործման բնագավառում` 

ա. երկրաբանական ուսումնասիրություններ` 1000 գծամետրից ավելի ստորերկրյա լեռնային փորվածքներով կամ 1000 գծամետր խորությունը գերազանցող հորատանցքի հորատման դեպքում, 

բ. մետաղական, այդ թվում՝ ռադիոակտիվ օգտակար հանածոյի արդյունահանում և (կամ) հանքաքարի, հանքանյութի վերամշակում, ներառյալ՝ պոչամբարներ կամ պոչատարեր, 

գ.ոչ մետաղական օգտակար հանածոների արդյունահանում և (կամ) հանքանյութի վերամշակում,
դ. հանքային կամ ստորերկրյա ջրերի հանքավայրերի շահագործում՝ ձեռնարկատիրական նպատակով,

    ե.քաղցրահամ ստորերկրյա ջրերի հանքավայրերի օգտագործում՝ ձեռնարկատիրական նպատակով,
      զ. նավթի ու գազի արդյունահանում և (կամ) հանքանյութի վերամշակում, 

է. նավթի կամ գազի կամ արտադրության թափոնների կամ թունավոր կամ ռադիոակտիվ նյութերի պահման համար ստորերկրյա կառույցների ստեղծում, 

ը. ստորերկրյա տրանսպորտային ուղիների կամ կառույցների ստեղծում,

թ. օգտակար հանածոների հանքավայրի տարածքների վերականգնում (ռեկուլտիվացիա).

3) քիմիական արդյունաբերության բնագավառում` 

ա. կաուչուկների, ռետինատեխնիկական իրերի և այլ օրգանական նյութերի արտադրություն և վերամշակում, 

բ. նավթավերամշակման արտադրություն, 

գ. մազութի արտադրություն, 

դ. պայթուցիկների արտադրություն, 

ե. անօրգանական թթուների կամ ալկալիների և այլ նյութերի արտադրություն, 

զ. թունաքիմիկատների կամ քիմիական պարարտանյութերի արտադրություն, 

է. կենցաղային քիմիայի (լվացող, մաքրող կամ այլ նյութերի) արտադրություն` ամսական 50 տոննա և ավելի, 

4) դեղագործական արտադրության բնագավառում՝
ա. Դեղանյութերի արդյունաբերական արտադրություն,
5) մետաղների արտադրության և վերամշակման բնագավառում` 

ա. մետաղական հանքանյութերի (ներառյալ` սուլֆիդային հանքանյութերի) թրծում և ագլոմերացիա, 

բ. հանքանյութից կամ խտանյութից կամ երկրորդային հումքային նյութերից գունավոր, ազնիվ, հազվագյուտ, սև մետաղների կամ դրանց համաձուլվածքների արտադրություն, 

գ. գունավոր մետաղների մշակում, ներառյալ` լեգիրացումը, արտադրատեսակների ռեկուպերացիան (զտում, ձուլածագործական արտադրություն և այլն). 

դ.վերամշակված թուջի կամ պողպատի արտադրություն (առաջնային կամ երկրորդային ձուլում), ներառյալ` անընդհատ հոսքով ձուլումը, որը գերազանցում է ժամում 2.5 տոննա հզորությունը,
ե.մետաղների կամ պլաստիկ նյութերի մակերեսային մշակում` էլեկտրոլիտիկ կամ քիմիական պրոցեսների օգտագործմամբ` 30 խմ և ավելի ծավալով ավազաններում.
6) թափոնների օգտագործման բնագավառում` 

ա. վտանգավոր թափոնների հավաքում, պահում, օգտագործում, մշակում, վերամշակում, հեռացում, վնասազերծում, տեղադրում, թաղում. 

բ. 15 հազ. և ավելի բնակչության սպասարկման համար կամ օրական 10տ և ավելի աղբ ընդունող աղբավայրերի կազմակերպում և (կամ) կենցաղային թափոնների վերամշակում.
7) շինանյութի արդյունաբերության բնագավառում
ա.ցեմենտի, կրի, գաջի արտադրություն` օրական 100 տոննա և ավելի, 

բ. հանքային նյութերի հալեցում` 20 տոննա և ավելի, ներառյալ` հանքային մանրաթելի արտադրությունը, 

գ.թրծման միջոցով կերամիկական արտադրատեսակների, այդ թվում` տանիքի կղմինդրի, աղյուսի, հրակայուն աղյուսի, կերամիկական սալիկի, քարե կերամիկայի կամ ճենապակե իրերի արտադրություն` օրական 75 տոննա և ավելի.
8) թեթև արդյունաբերության բնագավառում` 

ա. բնական կաշվի արտադրություն կամ քիմիական վերամշակում` օրական 10 տոննա և ավելի: 

     9) սանիտարատեխնիկական կառուցվածքների բնագավառում` 

ա. գերեզմանոցներ կամ դիակիզարաններ կամ դիահերձարաններ, պաթոլոգիաանատոմիկներ կամ դիարաններ, 

բ. կենդանիների դիակիզում կամ թաղում կամ սպանդանոցներ` օրական 500 գլուխ և ավելի. 

10) ենթակառույցների բնագավառում` 

ա. օդանավակայաններ՝ 2100 մ թռիչքուղու երկարությամբ և ավելի, 

բ. էլեկտրահաղորդման գծեր` 15 կմ և ավել երկարությամբ, 220 կՎ լարման. 

      գ.չորս և ավելի երթևեկելի գոտի ունեցող նոր ճանապարհների կառուցում, կամ վերակառուցում, կամ երկուսից ոչ ավելի երթևեկելի գոտի ունեցող ճանապարհների ընդլայնում չորս և ավելի երթևեկելի գոտի ստանալու նպատակով, եթե համապատասխան հատվածն ունի 10 կմ և ավելի անընդհատ երկարություն.
11) ջրային տնտեսության բնագավառում` 

ա. ջրամբարներ, արհեստական լճեր, ջրավազաններ` 1 մլն խմ և ավելի, 

բ. կոյուղաջրերի մաքրման կայաններ` 50.000 և ավել բնակչի համարժեք հզորությամբ.
գ. հանրային նշանակության ենթակառուցվածքների կառուցում` վարարումներից, ճահճացումից պաշտպանության նպատակով,
12) քաղաքաշինության բնագավառում` 

ա. հակասողանքային կամ հակասահքային կամ հակասելավային միջոցառումներ` 10 հա և ավելի տարածքների համար. 

13) անտառային տնտեսության ոլորտում` 

ա. անտառահատում:

14) գյուղատնտեսության բնագավառում` 

ա. կաթի վերամշակման, կաթնամթերքի արտադրության գործարաններ` օրական 200 տոննա և ավելի արտադրական հզորությամբ.
5. Բ կատեգորիան ներառում է՝ 

1) էներգետիկայի բնագավառում` 

ա. տաք ջրի կամ գոլորշու արտադրության կայանքներ` 30 ՄՎտ-ից մինչև 50 ՄՎտ ջերմային հզորությամբ, 

բ. հիդրոէլեկտրակայաններ` 10 ՄՎտ-ից մինչև 30 ՄՎտ հզորությամբ.
գ. երկրաջերմային ջրերի արդյունահանում կամ էներգիայի արտադրություն՝  8 ՄՎտ և ավել հզորության
 2) քիմիական արդյունաբերության բնագավառում` 

ա. գազային կամ նավթային կամ նավթաքիմիական կամ քիմիական նյութերի ստորգետնյա 5 հազ. և ավելի տոննա տարողության պահեստներ. 

3) ենթակառույցների բնագավառում` 

ա. 1 կմ և ավելի երկարությամբ թունելների, մետրոպոլիտենի կամ երկաթուղիների կառուցում, գետերի վրա 25 տոննա բեռնատարությամբ կամուրջների կառուցում, 

բ. 300 մմ և ավելի տրամագծով, 20 կմ և ավելի երկարությամբ գազի կամ նավթի կամ քիմիկատների խողովակաշարեր, 

գ. էլեկտրահաղորդման գծեր` 110 կՎ և ավելի լարման, 

դ. Բենզալցակայաններ` 5 խորանարդ մետր և ավելի տարողությամբ:
      ե. գերհզոր hաղորդող ռադիոտեխնիկական օբյեկտների տեղակայում. Սույն Օրենքի իմաստով գերհզոր hաղորդող ռադիոտեխնիկական օբյեկտներ են համարվում այնպիսի օբյեկտները, որոնց տեղադրված ալեհավաքի ուղղորդված գործողության  գործակիցը 5-ից ավելի է, կամ առավելագույն  հզորությունը գերազանցում է ներքոհիշյալ  մակարդակները՝
900 Վտ՝ 30 կՀց-3 ՄՀց հաճախականության տիրույթում,

500 Վտ՝ 3-30 ՄՀց հաճախականության տիրույթում,

25 Վտ՝ 30 ՄՀց-300 ԳՀց հաճախականության տիրույթում.
300 մմ և ավելի տրամագծով և 1կմ և ավելի երկարությամբ խողովակաշարեր`       օպտիկամանրաթելային մալուխների համար.
4) ջրային տնտեսության կամ հողերի մելիորացիայի բնագավառում` 

ա. կեղտաջրերի ընդունման կետեր կամ մաքրման կայաններ` 5000-ից մինչև 50.000 բնակչության համար. 

5) շինանյութի արդյունաբերության բնագավառում` 

ա. ապակու, ապակաթելի, ապակյա իրերի արտադրություն` օրական 20 տոննա և ավելի, 

6) փայտի և թղթի արդյունաբերության բնագավառում` 

ա. թղթի արտադրության համար փայտանյութի, թղթի կամ ստվարաթղթի արտադրություն` օրական 20 տոննա և ավելի ծավալով. 

    7)  թեթև արդյունաբերության բնագավառում`

   ա. արհեստական կաշվի (այդ թվում` սինթետիկ) արտադրություն` ամսական 30000 քառ. դեցիմետր և ավելի.
   8) սննդի արդյունաբերության բնագավառում`

    ա. համակցված կերերի արտադրություն` օրական 50 տոննա և ավելի,
    բ.ծխախոտի արտադրություն կամ վերամշակում` օրական 0.5 տոննա և ավելի.
9) գյուղատնտեսության բնագավառում` 

ա. թռչնաբուծական` 40000 առանձնյակ և ավելի,

բ. խոզաբուծական` 2000 գլուխ և ավելի, 

6. Գ կատեգորիան ներառում է՝
1) էներգետիկայի բնագավառում գործունեության հետևյալ տեսակները կամ արտադրական միավորները կամ դրանց բոլոր կառույցները կամ ենթակառույցները` 

ա. կենսագազի կամ կենսագազով էներգիայի արտադրություն 1 ՄՎտ և ավելի հզորությամբ, 

բ. հիդրոէլեկտրակայաններ` 1-ից մինչև 10 ՄՎտ հզորության, 

գ. Հողմաէլեկտրակայաններ՝ 8 ՄՎտ և ավել ընդհանուր հզորության, արևային էլեկտրակայաններ՝ 40 հա և ավել տարածք զբաղեցնող.
2) ընդերքօգտագործման բնագավառում` 

ա. երկրաբանական ուսումնասիրություններ.

3) ջրային տնտեսության բնագավառում
ա. ջրամբարներ, արհեստական լճեր, ջրավազաններ` 100հազ.-1 մլն խմ 

     բ. 300 մմ և ավելի տրամագծով և 1կմ և ավելի երկարությամբ        ջրամատակարարման համակարգեր կամ մայր ջրանցքներ,
4) գյուղատնտեսության բնագավառում` 

     ա.ձկնաբուծական տնտեսություններ` տարեկան 100 տոննա և ավելի.           

     բ.ոչխարաբուծական տնտեսություններ ` 500 գլուխ և ավելի,
     գ.անասնաբուծական /խոշոր եղջերավոր/ տնտեսություններ 1000 գլուխ և ավելի.
     դ.թռչնաբուծական՝ 10000-40000 առանձնյակ
5) անտառային տնտեսության ոլորտում` 

ա. անտառվերականգնում, անտառապատում. 

6) սննդի արդյունաբերության բնագավառում` 

ա. մսի կամ մսամթերքի արտադրություն (պատրաստի արտադրանք)` օրական 50 տոննա և ավելի. 

     բ.շաքարի կամ շաքարավազի արտադրություն` օրական 10 տոննա և ավելի,
    գ.ոչ ալկոհոլային խմիչքների արտադրություն` օրական 10000 դեկալիտր և ավելի,

   դ.գարեջրի արտադրություն` օրական 10000 դեկալիտր և ավելի,

   ե.գինու և/կամ շամպայն գինիների և/կամ լիկյորի և/կամ օղու և/կամ կոնյակի արտադրություն` օրական 1000 դեկալիտր և ավելի,
 զ. կաթի վերամշակման և կաթնամթերքի արտադրություն օրական 100 տոննա մինչև 200տ արտադրական հզորության,
 է.կենդանական կամ բուսական յուղերի ու ճարպի արտադրություն` օրական 5 տոննա և ավելի,
ը.մարգարինի արտադրություն` օրական 1 տոննա և ավելի.
7) քաղաքաշինության բնագավառում`

 ա.քաղաքաշինական կառույցներ` 1500քմ-ից ավելի կառուցապատման մակերեսով
8) ռեկրեացիայի և զբոսաշրջության բնագավառներում` 

ա. հիմնադրութային փաստաթղթով չնախատեսված զբոսայգիներ կամ պուրակներ կամ անտառապուրակներ, հանգստի գոտիներ, 

բ. ճոպանուղիներ. 

9) ջրային տնտեսության կամ հողերի մելիորացիայի բնագավառում`

ա. աղակալված հողերի աղազերծում քիմիական լուծույթներով` 100 հա և ավելի, 

բ. չորացնող կամ կոլեկտորադրենաժային համակարգեր` 5 կմ և ավելի երկարությամբ:

7. Փորձաքննության ենթակա չեն պետական անվտանգության ապահովման և արտակարգ իրավիճակների հետևանքների վերացման համար անհետաձգելի միջոցառումները: 

8. Փորձաքննության ենթակա են նաև սույն հոդվածի 3-րդ մասում չթվարկված բոլոր նախատեսվող գործունեությունները, որոնք իրականացվելու են բնության հատուկ պահպանվող և անտառային տարածքներում, պատմամշակութային հուշարձանների սահմաններում, ընդհանուր օգտագործման կանաչ տարածքներում: Այս դեպքում փորձաքննությունն իրականացվում է Բ կատեգորիայի ընթացակարգով: 

Հոդված 3. Օրենքի 30-րդ հոդվածի 2-րդ մասի <<Հայաստանի Հանրապետության օրենսդրությամբ սահմանված դեպքերում և կարգով կարող են ֆինանսավորվել>> բառերը փոխարինել <<ֆինանսավորվում են>> բառով:

Հոդված 4. Սույն օրենքն ուժի մեջ է մտնում պաշտոնական հրապարակման օրվան հաջորդող օրը:
	ՀԻՄՆԱՎՈՐՈՒՄ
<<ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ԵՎ ՓՈՐՁԱՔՆՆՈՒԹՅԱՆ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ



	1. Ընթացիկ իրավիճակը և իրավական ակտի ընդունման անհրաժեշտությունը

	2014 թվականի հունիսի 21-ին ՀՀ Ազգայն Ժողովի կողմից ընդունվել է <<Շրջակա միջավայրի վրա ազդեցության գնահատման և փորձաքննության մասին>> Հայաստանի Հանրապետության ՀՕ-110-Ն օրենքը: Այս ընթացքում ի հայտ եկան միջազգային պայմանագրերով նախատեսված որոշ պահանջների անհամապատասխանության դրույթներ:

<<Շրջակա միջավայրի վրա ազդեցության գնահատման և փորձաքննության մասին>> Հայաստանի Հանրապետության օրենքում փոփոխություններ և լրացումներ կատարելու մասին>> Հայաստանի Հանրապետության օրենքի ընդունման նպատակը <<Շրջակա միջավայրի վրա ազդեցության գնահատման և փորձաքննության մասին>> ՀՀ օրենքի ըստ բնագավառների դասակարգված նախատեսվող գործունեության տեսակները <<Շրջակա միջավայրի առընչությամբ տեղեկության, որոշումներ ընդունելուն հասարակության մասնակցության և արդարադատության մատչելիության մասին>> Օրհուսի կոնվեցիա պահանջներին լիովին համապատասխանեցնելն է, միջազգային լավագույն փորձի կիրառումն ապահովելը, միջազգային կազմակերպությունների փորձագետների և Հայաստանի Հանրապետության հասարակական կազմակերպությունների կարծիքը հաշվի առնելը:


	2. Առաջարկվող կարգավորման բնույթը
       Օրենքի ընդունմամբ   Օրհուսի կոնվենցիայով նախատեսված պահանջներին համահունչ կլինեն <<Շրջակա միջավայրի վրա ազդեցության գնահատման և փորձաքննության մասին>> Հայաստանի Հանրապետության ՀՕ-110-Ն օրենքի 14-րդ հոդվածով սահմանված նախատեսվող գործունեության որոշ տեսակներ, ինչպես նաև նախատեսվող գործունեության որոշ տեսակների համար նախատեսված չափաքանակներ: 


	3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը
         Օրենքի նախագիծը մշակվել է ՀՀ բնապահպանության նախարարության աշխատակազմի աշխատակիցների կողմից:



	4. Ակնկալվող արդյունքը
Օրենքի ընդունմամբ   <<Շրջակա միջավայրի վրա ազդեցության գնահատման և փորձաքննության մասին>> Հայաստանի Հանրապետության ՀՕ-110-Ն օրենքի 
14-րդ հոդվածով սահմանված նախատեսվող գործունեության որոշ տեսակներ, ինչպես նաև նախատեսվող գործունեության որոշ տեսակների համար նախատեսված չափաքանակներ լիովին կհամապատասխանեն Օրհուսի կոնվենցիայով նախատեսված պահանջներին:



ՀՀ բնապահպանության նախարար
Արամայիս Գրիգորյան

ՏԵՂԵԿԱՆՔ

<<ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ԵՎ ՓՈՐՁԱՔՆՆՈՒԹՅԱՆ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ
<<Շրջակա միջավայրի վրա ազդեցության գնահատման և փորձաքննության մասին>> Հայաստանի Հանրապետության օրենքում փոփոխություններ և լրացումներ կատարելու մասին>> Հայաստանի Հանրապետության օրենքի ընդունման կապակցությամբ  պետական կամ տեղական ինքնակառավարման մարմնի բյուջեում ծախսերի ավելացում կամ նվազեցում չի նախատեսվում, իսկ պետական բյուջեի եկամուտների ավելացում նախատեսվում է` պայմանավորված փորձաքննության ենթակա նախատեսվող գործունեության որոշ տեսակների ավելացմամբ պետական տուրքի վճարումների հետ:
ՏԵՂԵԿԱՆՔ
<<ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ԳՆԱՀԱՏՄԱՆ ԵՎ ՓՈՐՁԱՔՆՆՈՒԹՅԱՆ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ
<<Շրջակա միջավայրի վրա ազդեցության գնահատման և փորձաքննության մասին>> Հայաստանի Հանրապետության օրենքում փոփոխություններ և լրացումներ կատարելու մասին>> Հայաստանի Հանրապետության օրենքի ընդունման կապակցությամբ  այլ իրավական ակտեր ընդունել ահրաժեշտ չէ:
ՀՀ բնապահպանության նախարար

Արամայիս Գրիգորյան























































































































































